ช่วยประชาชนประสบภัยหนาวในพื้นที่ถิ่นทุรกันดาร เสริมสร้างโอกาส ความเสมอภาคเท่าเทียมทางสังคม
นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) ร่วมกับรายการสถานีประชาชน มูลนิธิไทยพีบีเอส ลงพื้นที่โรงเรียนเพียงหลวง 3 (บ้านเหมืองแร่อีต่อง) ตำบลปิล็อก อำเภอทองผาภูมิ จังหวัดกาญจนบุรี นำสิ่งของที่จำเป็นซึ่งได้รับการสนับสนุนจากภาคเอกชนและสถานประกอบการ นำผ้าห่ม เสื้อกันหนาว ชุดนักเรียน เครื่องเขียน อุปกรณ์การเรียน อุปกรณ์กีฬา เครื่องอุปโภคบริโภค มอบให้กับนักเรียนและชาวบ้านที่ประสบภัยหนาวในพื้นที่ถิ่นทุรกันดาร ตามโครงการ“มอบไออุ่น รักและห่วงใย ปี 2565” เพื่อเสริมสร้างโอกาสและความเสมอภาคเท่าเทียมทางสังคม โดยเฉพาะการสร้างโอกาสแก่นักเรียนและประชาชนในพื้นที่ห่างไกล ให้ได้รับการดูแลอย่างทั่วถึงและมีคุณภาพชีวิตที่ดี โฆษกกระทรวงแรงงาน (ฝ่ายการเมือง) กล่าวว่า โครงการดังกล่าวกระทรวงแรงงานได้ร่วมมือกับรายการสถานีประชาชน สถานีโทรทัศน์ไทยพีบีเอส ต่อเนื่องมา 13 ปีแล้ว นำสิ่งของที่ได้บูรณาการกับภาคเอกชนมามอบให้กับนักเรียนโรงเรียนเพียงหลวง 3 (บ้านเหมืองแร่อีต่อง) ในทูลกระหม่อมหญิงอุบลรัตนราชกัญญา สิริวัฒนาพรรณวดี สาขาพระธาตุโบอ่อง ซึ่งมีนักเรียน จำนวน 200 คน ครูและบุคลากร 8 คน ชาวบ้าน 500 ครัวเรือน จำนวน 1,500 คน ซึ่งผู้ปกครองนักเรียนส่วนใหญ่ทำอาชีพ ทำไร่มันสำปะหลัง ปลูกยางพารา รับจ้างกรีดยาง ทำประมง เลี้ยงปลาและรับจ้างทั่วไป